ད་དུང་བོད་རང་གི་རིག་གཞུང་དང་།གོམས་སྲོལ་འདུ་ཤེས་དང་བཅས་པའི་བོད་པའི་རང་གཤིས་ནི་ཕལ་ཆེར་རྡུལ་ཙམ་མི་འདུག་སྟེ།ཐ་ན་༸གོང་ས་མཆོག་ལ་སྐྱབས་མགོན་ཙམ་གྱི་ཚིག་གི་ཆེ་མཐོང་འཇོག་པའི་གོམས་སྲོལ་ཀྱང་མེད།བོད་པའི་གོམས་གཤིས་ཟེར་བ་མ་ཡིན་ཡིན་མདོག་བྱས་ནས་ལྕེ་ནར་ནར་དང་མགོ་འཕུར་འཕུར་བྱེད་རྒྱུ་ཙམ་ལ་ལབ་པ་ཡིན་ན་བདེན་མོད།གཞན་གོམས་གཤིས་ནང་ནས་ལེགས་ཤོས་ཡ་རབ་བཟང་སྤྱོད་དེ་ཡིན་པས་དེ་ནི་འོས་འགྲན་སྐབས་ཀྱི་འོས་མི་གཉིས་ཀྱི་གཏམ་བཤད་ནས་ཁ་གྲགས་ཡོང་གི་འདུག་པས་དེ་ལ་ད་དུང་བོད་པའི་སྤྱི་ཚོགས་ལ་འགྲེལ་བཤད་བྱ་དགོས་ན་དེ་ནི་སྤྱན་རས་གཟིགས་ལ་མ་ཎིའི་ལུང་གནང་བ་རང་རེདགཞན་འདི་འདྲའི་མི་ཞིག་ཨུ་ཚུགས་ཆེན་པོས་སྐྱབས་བཅོལ་བོད་མིའི་སྲིད་སྟེགས་ལ་འཚང་ཡོང་བ་ལ་སུས་བལྟས་ཀྱང་མཐོང་ཐུབ་པའི་དམིགས་ཡུལ་གཅིག་རང་ཡོད་པ་སྟེ།ཨ་སྒོར་ལ་དགའ་བའི་བོད་མི་བཙན་བྱོལ་བ་དང་ཨ་རི་དག་ཞིང་ལ་བརྩི་བཞིན་པའི་བོད་པའི་བཙན་བྱོལ་བའི་ཁྲོད་ནས་ཨ་རི་རྒྱང་དུ་གཡུག་ནས་ས་སྐམ་རི་བཟའ་འཁོར་ཡུག་སོགས་ཐབས་ཆགས་ཙམ་ཞིག་ལ་ལས་ཀའི་གླ་ཆ་ཡང་ཧ་ཅང་ཆུང་པའི་སྤྱི་ཚོགས་འདིའི་ནང་འཚང་ཡོང་བ་ནི་ལྷག་བསམ་དང་ལ་རྒྱ་དེ་གཉིས་ཀྱིས་སྡོད་མ་བཅུག་པ་ཞིག་ཡིན་པ་གཏན་འཁེལ་ཡིན་པས་དེ་ལ་འགྲེལ་ལོག་ཇི་ཙམ་རྒྱག་ན་ཡང་དཀར་པོ་ནག་པོ་ཆགས་ཐབས་མེདམ་འོངས་པར་ནུབ་ཕྱོགས་སྤྱི་ཚོགས་ཁྲོད་ནས་མི་སྒེར་གྱི་མགོ་འཕང་མཐོན་པོ་ཞིག་འཚོལ་ཐབས་བྱེད་རྒྱུ་ཙམ་ཡིན།དཔེར་ན།སྲིད་སྐྱོང་བྱས་པའི་ལོ་འདི་དག་གི་རིང་ལ་བསམ་བཞིན་དུ་༸གོང་ས་མཆོག་གི་སྐུ་ཚབ་བསྐོས་མེད།ཅིའི་ཕྱིར་མ་བསྐོས་པ་རེད་དམ།རྒྱུ་མཚན་ནི།གལ་ཏེ་༸གོང་ས་མཆོག་གི་སྐུ་ཚབ་བསྐོས་པ་ཡིན་ན།རྒྱལ་སྤྱིའི་གཞུང་སྒེར་གྱི་སྒྲིག་འཛུགས་དང་མི་སྒེར།ཐ་ན་གསར་འགོད་པ་ཚུན་གྱིས་དོ་སྣང་ཡོང་ས་སྐུ་སྒེར་གྱི་སྐུ་ཚབ་ཡིན་པ་ལས་ཁོ་རང་མིན།ཆེས་མ་མཐའ་སྐུ་ཚབ་དང་པོ་དང་ཁོ་རང་གཉིས་པ་ཡིན།དེ་བཞིན་བཞག་ན་ཁོའི་མ་འོངས་པའི་དམིགས་ཡུལ་ཇི་བཞིན་འགྲུབ་ཀྱི་མེད།དེའི་ཆ་ནས་སྤྱི་ཚོགས་ཀྱི་གླེང་སློང་ཅི་ཡོང་དང་།བོད་མི་རིགས་ཀྱི་ལོ་རྒྱུས་ལ་དོ་ཕོག་ཅི་ཞིག་འབྱུང་གི་ཡོད་ཀྱང་སྡུག་པ་མིག་བཙུམ་གྱིས་༸སྐུ་སྒེར་གྱི་སྐུ་ཚབ་བསྐོ་འཇོག་བྱས་མེད།དེ་ནི་རྒྱུས་མེད་རྒྱུས་གཏམ་བཤད་པ་ལས་མ་འདས་ཤིང་ལྷག་ཏུ་༧སྐུ་མདུན་གྱི་སྐུ་ཚབ་སྐོས་མིན་དེ་༧སྐུ་མདུན་ནས་ཐག་བཅད་གནང་བ་ལས་༧སྐུ་མདུན་མཆོག་མི་གཞན་གྱིས་གང་བྱས་བྱས་ཀྱི་དབུ་ཁྲིད་གཅིག་ཡིན་པར་ངོས་འཛིན་པ་ནི་༧སྐུ་མདུན་ལ་ལྟ་སྟངས་ཚད་དམའ་དྲག་པ་རེད།མ་ཟད་དེ་སྔོན་རྒྱ་ནག་གཞུང་ནས་སྐུ་ཚབ་སྔོན་ནས་སྐོས་ན་སྐུ་ཚབ་མི་དེ་དག་གིས་འགྲིག་གི་མི་འདུག་ཟེར་ནས་འབྲེལ་མོལ་གཡོལ་ཐབས་བྱེད་ཀྱི་ཡོད་པ་ཤེས་ནས་ཐབས་མཁས་པོས་འབྲེལ་མོལ་ག་དུས་བྱས་ན་གྲ་སྒྲིག་ཨང་སར་ཡོད་སྐུ་ཚབ་སྐོས་ཆོག་ཆོག་ཡིན་ཟེར་ནས་ལབ་དགོས་པའི་གནས་སྟངས་ཤིག་ཡོད་པ་ནི་སྤྱི་འཐུས་ཚོགས་གཙོ་སྤེན་པ་ཚེ་རིང་རང་གིས་ཁ་སེང་སེ་ར་ལ་དངོས་སུ་གསལ་པོ་བཤད་འདུག་པས་འདིའི་ཐད་ལ་སྐུ་ངོ་ནས་སྐྱག་རྫུན་ནི་བཤད་དོན་མེད་སྙམ།